Aalborg Stiftstidende, 1842-09-26
Efter Forlydende skal Hs. K. H. Kronprindsen, formodentlig i Egenskab som commanderende General, kunne ventes til Jylland endnu i denne Maaned. (Rand. Av.) Cand. theol. Nis Hansen (nu const. Adjunct ved Latinskolen i Aarhuus, har, for at undgaae en vidtløftig Procesføring, givet Herredsfoged Kjer i Gram Herred den Erklæring: "at det er imod hans Villie, at der i det i Fædrel." indrykkede Stykke: "En nymodens Billedstorm, er brugt Udladelser, som kaste Skygge paa Hr. Kier som Embedsmand og Menneske, da der ikke er Nis Hansen Noget bekjendt, som kunde geraade Herredsfoged Kier til Forkleinelse paa Ære, Embede og gode Rygte. Men at Hr. K. har ladet den af Bønderne til Kongens Ære foranstaltede smukke Mindetavle borttage fra Retsfalen, og en anden, af ham selv besørget, blive hængende, bliver dog ligefuldt en urokket og urokkelig Sandhed." Derimod er Redacteuren af Bladet "Dannevirke", P. Chr. Koch, for af "Fædrelandet at have optaget og udbredt forbemeldte "Skam skrift, hvorfor Herredsfoged Kier have sagsøgt ham, bleven af Haderslevs Magistrat idømt en Mulct af 100 Rbd. Coll. Tid. giver en Oversigt over afdøde Kammerherre, Jens Benzons testamentariske Disposition. Der skal nemlig til Funderingen af de benzongersdorffske Legater anvendes 50,000 Rbd., hvorimod det Øvrige af hans Formue, 157,814 Rbd., skal tillægges det benzonske Familielegat. (Hemp. Av.)J Fredags Eftermiddags, imellem Kl. 2 og 3, kom et Adams Barn marscherende ind af Randers Byes Nørreport in puris naturalibus, og spankede, nok saa selvtilfreds, ned igjennem Nørregade og over Raadhuustorvet, hvorfra han lod til at ville have fortsat sin Vandring, af de øvrige Hovedgader, lige tvers igjennem Byen, naar Politiet ikke havde stoppet ham og bragt ham ind i Raadhuusarresten, hvorhen han temmelig godvillig lod sig føre. At det var et galt Menneske, var aabenbart, og af hvad Art hans Galskob var, tilkjendegav sig ogsaa snart, idet han høitidelig forkyndte sig at være en Prophet, og opfordrede Enhver, der elskede Sandheden, til at høre hans Røst, Hvor den Ulykkelige forøvrigt er kommen fra, har man endnu ikke kunne erfare, men han synes at være en Bondekarl af imellem 20 til 30 Aars Alder. Efter hans eget Udsigende havde han aflagt sine Klæder i Nærheden af Landsbyen Hornbek, hvor de ogsaa rigtig fandtes og bestode af en rund Trøie, graa-melerede Beenklæder, hjemmegjort Vest og øvrigt Tilsvarende. Det Eneste, som Personen førte med sig ved hans tragiecomiske Jndtog i Byen, var et lidet Tractatskrift, der maaskee har bidraget Sit til at forvirre hans stakkels Hjerne. (Rand. Av.) Aalborg, den 26de Septbr. Til en af de Behageligheder, en Garnison har ydet Aalborg, hører Tilstedeværelsen af et veløvet Musikcorps, til Nytte og behagelig Adspredelse ved mange Leiligheder og til i det Hele at give de offentlige Forlystelser et livligere Colorit. Ved Brigadestadens Forlæg gelse til Fredericia, vilde naturligviis Musikens Styrke undergaae en Reduction, som dog foreløbig, ved Bataillons commandeurens velvillige Jnteresse for at imødekomme et almindeligt Ønske, blev bevirket udsat. For at Aalborg imidlertid heller ikke i Fremtiden skal gaae Glip af denne Begunstigelse, tør ogsaa haabes, at der, til dennes fremtidige Conservation, fra Bataillonens Side vil blive anvendt samme velvillige Bestræbelse, og at denne paa høiere Sted maa møde lige velvillig Hensyn til en Commune, for hvilken Afsavnet af et fleeraarigt Gode vilde være saa meget føleligere, saavelsom til Musiccorpsets Medlemmers bekonomiske Jnteresser, der vilde lide et betydeligt Skaar ved Forflyttelsen til en mindre Kjøbstad, i hvilken allerede flere Musikcorps ere tilstede, Jgaar Aftes udbredte sig i Nørre-Sundby Rygtet om en i Uttrup udbrudt Jldebrand, der dog heldigen ikke stadfæstede sig. De mange indløbende Beretninger og Jldsvaadet kræve imidlertid vist paa alle Steder den største Opmærksomhed og de ombyggeligste præventive Forholdsregler.